<classify> WANAUME wametakiwa kutoa ushirikiano na kuhakikisha kwamba akinamama wanafuata uzazi wa mpango kwa ajili ya kulinda afya zao na za watoto na kupata muda wa kufanya shughuli za maendeleo.Hayo yalisemwa na Waziri wa Afya, Hamad Rashid Mohamed wakati akizungumza na wanawake wa mkoa wa kaskazini Kivunge ambapo wanawake wengi walisema wanaume ndiyo kikwazo katika kutekeleza uzazi wa mpango.Rashid alisema kwa mujibu wa takwimu zilizopo za uzazi wa mpango katika Bara la Afrika, Zanzibar ipo nyuma katika kutekeleza uzazi wa mpango wenye kutoa unafuu mkubwa kwa wanawake katika kuimarisha afya zao na kufanya shughuli za maendeleo.Alisema utafiti unaonesha kwamba wanawake waliojiunga na uzazi wa mpango, afya zao ni nzuri pamoja na watoto wao huku wakipata muda mrefu wa kushughulikia familia zao pamoja na baba watoto.Alibainisha kuwa njia zote zinazotumika na wanawake hao kwa ajili ya uzazi wa mpango upo salama zikiwa zimethibitishwa na taasisi za kimataifa kwa ajili ya usalama wa wanawake.Njia zote zinazotumika za uzazi wa mpango zipo salama zikiwa zimethibitishwa na taasisi za afya ikiwemo za kimataifa kuona kwamba mwanamke anakuwa salama kiafya wakati anazitumia, alisema.Katibu Mkuu, Wizara ya Afya Asha Abdalla Ali alisema njia zote zinazotumiwa za uzazi wa mpango zipo salama kwa afya za wanawake na kwamba zimethibitishwa na taasisi za kimataifa za afya likiwemo Shirika la Afya la Umoja wa MataifaWHO.Aliwataka akinamama kufuata masharti ya uzazi wa mpango ambao husaidia kulinda afya za watoto na kupambana na matatizo ya utapiamlo ambayo huleta madhara makubwa kwa ukuaji wa watoto.Tunalo tatizo la utapiamlo kwa watoto wetu ambalo kwa kiasi kikubwa linachangiwa na kushindwa kufuata masharti ya uzazi wa mpango na kuzaa mtoto mwengine bila ya kufikisha muda wa kumuachisha ziwa, alisema.Zanzibar inatajwa kuwa na kiwango cha asilimia 32 cha akinamama kutumia uzazi wa mpango ambacho ni kidogo huku juhudi za makusudi zinahitajika katika kutoa elimu zaidi vijijni. Mkazi wa Mkwajuni Mkoa wa Kaskazini Unguja, Asia Iddi alisema wapo tayari kufuata uzazi wa mpango lakini tatizo kubwa lipo kwa waume zao ambao ndio wenye ruhusa kwa mujibu wa Sheria za Ndoa.  <topic>: KITAIFA 